ROMANIA

JUDETUL VASLUI

COMUNA VETRISOAIA

PRIMAR

Nr. 2248/ 13.07.2026

                                                  REFERAT DE APROBARE

la proiectul de hotărâre pentru aprobarea Raportului privind activitatea desfăşurată de către asistenţii personali ai persoanelor cu grad de handicap “grav cu asistent personal” in semestrul I din anul 2026, la nivelul U.A.T. Comuna Vetrisoaia, judeţul Vaslui


În conformitate cu prevederile art. 40 alin. (2), din Legea Nr. 448/2006 privind protecţia şi promovarea drepturilor persoanelor cu handicap, republicată, cu modificările şi completările ulterioare, la nivelul autorităţilor administraţiei publice locale, serviciul public de asistenţă socială dispune efectuarea de controale periodice asupra activităţii asistenţilor personali şi prezintă semestrial un raport consiliului local.



De asemenea, în conformitate cu prevederile art. 29 din H.G. Nr. 268/2007 pentru aprobarea Normelor metodologice de aplicare a prevederilor Legii Nr. 448/2006 privind protecţia şi promovarea drepturilor persoanelor cu handicap, cu modificările şi completările ulterioare, serviciul public de asistenţă socială de la nivelul primăriei, prezintă semestrial consiliului local un raport care conţine cel puţin următoarele:

a) dinamica angajării asistenţilor personali;

b) informaţii privind modul în care se asigură înlocuirea asistentului personal pe perioada concediului de odihnă, în strânsă legătură cu lipsa sau posibilitatea de dezvoltare a centrelor de tip respiro;

c) informaţii privind numărul de asistenţi personali instruiţi;

d) numărul de controale efectuate şi problemele sesizate.


În termen de 30 de zile, raportul prezentat consiliului local va fi transmis spre informare direcţiilor generale de asistenţă socială şi protecţia copilului judeţene şi secretariatului comisiei judeţene pentru incluziune socială, din cadrul direcţiei de muncă, solidaritate socială şi familie judeţene.


În temeiul acestor considerente, propunem spre analiza şi aprobarea Consiliului Local al comunei Vetrisoaia, proiectul de hotărâre pentru aprobarea Raportului privind activitatea desfăşurată de către asistenţii personali ai persoanelor cu grad de handicap “grav cu asistent personal” pentru semestrul I din anul 2026, la nivelul U.A.T. Comuna Vetrisoaia, judeţul Vaslui, în cadrul şedinţei ordinare din data de  24.07.2026.

PRIMAR,

STINGA CORNELIU

ROMANIA

JUDETUL VASLUI

COMUNA VETRISOAIA

PRIMAR
Nr.  37/ 15.07.2026

PROIECT DE HOTĂRÂRE

privind aprobarea Raportului privind activitatea desfăşurată de către asistenţii personali ai persoanelor cu grad de handicap “grav cu asistent personal” pentru semestrul I din anul 2026, la nivelul U.A.T. Comuna Vetrisoaia, judeţul Vaslui

Având în vedere:

· Prevederile art. 40 alin. (2), din Legea Nr. 448/2006 privind protecţia şi promovarea drepturilor persoanelor cu handicap, republicată, cu modificările şi completările ulterioare;

· Prevederile art. 29 din H.G. Nr. 268/2007 pentru aprobarea Normelor metodologice de aplicare a prevederilor Legii Nr. 448/2006 privind protecţia şi promovarea drepturilor persoanelor cu handicap, cu modificările şi completările ulterioare;

· Prevederile Legii Nr. 272/2004 privind protecţia şi promovarea drepturilor copilului, republicată, cu modificările şi completările ulterioare;

· Raportul de specialitate înregistrat cu Nr. 2247/13.07.2026 întocmit de către Compartimentul de Asistenţă Socială din cadrul aparatului de specialitate al primarului comunei Vetrisoaia, judeţul Vaslui;

· Referatul de aprobare al primarului comunei Vetrisoaia înregistrat cu                                                     Nr. 2248/13.07.2026;

· Avizul favorabil al comisiei de specialitate a Consiliului Local al comunei Vetrisoaia, Comisia pentru protecţie socială, învăţământ, sănătate, familie, cultură, culte şi sport;

În temeiul:

· Prevederilor art. 129, alin. (1), alin. (2), lit. b), d), alin. (7), lit. b), art. 139, alin. (1), art. 196, alin. (1), lit. a) din O.U.G. Nr. 57/2019 privind Codul administrativ, cu modificările și completările ulterioare;

Consiliul Local al Comunei Vetrisoaia, judeţul Vaslui

HOTĂRĂŞTE:

Art. 1 Se aprobă “Raportul privind activitatea desfşurată de către asistenţii personali ai persoanelor cu grad de handicap “grav cu asistent personal” pentru semestrul I din anul 2026, la nivelul U.A.T. Comuna Vetrisoaia, judeţul Vaslui”, conform Anexei Nr. 1, care face parte integrantă din prezenta hotărâre.

Art. 2 (1) Cu ducerea la îndeplinire a prezentei hotărâri răspunde primarul comunei Vetrisoaia, judeţul Vaslui şi Compartimentul Asistenţă Socială din cadrul aparatului de specialitate al primarului comunei Vetrisoaia, judeţul Vaslui. 


 (2) Prezenta hotărâre se va comunica, persoanelor şi instituţiilor publice interesate în termen legal şi  va fi adusă la cunoştinţă publică prin afişare, prin grija secretarului general al comunei Vetrisoaia, judeţul Vaslui, după cum urmează:

- Primarului comunei Vetrisoaia, judeţul Vaslui;

- Instituţiei Prefectului – Judeţul Vaslui, în vederea exercitării controlului cu privire la legalitate;

- Compartimentului Asistenţă Socială din cadrul aparatului de specialitate al primarului comunei Vetrisoaia, judeţul Vaslui;

-    D.G.A.S.P.C. Vaslui si se vor aduce la cunostinta publica prin afisare la Avizier juridic Primarie si pe site-ul www.primariavetrisoaia.ro.

Art. 3 Persoana care se consideră vătămată într-un drept al său ori într-un interes legitim prin prevederile prezentei hotărâri poate solicita, în termen de 30 de zile de la data comunicării actului, revocarea, în tot sau în parte, a acestuia de către organul emitent sau se poate adresa instanţei de contencios administrative competentă, conform prevederilor Legii Nr. 554/2004 a Contenciosului administrativ, cu modificările şi completările ulterioare.

         PRIMAR,

STINGA CORNELIU



            

                                                                                           Avizat pentru legalitate


            




Secretar general al comunei Vetrisoaia







        DARIE IONELA STELUTA  

Anexa Nr. 1 la proiectul de hotărâre

pentru aprobarea Raportului privind activitatea desfăşurată de către asistenţii personali ai persoanelor cu grad de handicap “grav cu asistent personal” pentru semestrul I din anul 2026, la nivelul U.A.T. Comuna Vetrisoaia, judeţul Vaslui

Având în vedere prevederile art. 40 alin. (2) din Legea nr. 448/2006 privind protectia si promovarea drepturilor persoanelor cu handicap, republicata, cu modificarile si completarile ulterioare, precum si cele ale art. 29din H.G. nr. 268/2007 de aprobare a Normelor Metodologice de aplicare ale Legii nr. 448/2006, serviciul public de asistenta sociala din cadrul primariei efectueaza controale periodice asupra activitatii asistentilor personali si prezinta semestrial un raport consiliului local care sa contina date privind:

a) dinamica angajarii asistentilor personali;

b) informatii privind modul in care se asigura inlocuirea asistentului personal pe perioada concediului de odihna, in stransa legatura cu lipsa sau posibilitatea de dezvoltare a centrelor de tip respiro;

c) numarul de controale efectuate si problemele sesizate.

În temeiul Legii nr. 448/2006, persoanele cu handicap sunt acele persoane carora, datorita unor afectiuni fizice, mentale sau senzoriale, le lipsesc abilitatile de a desfasura in mod normal activitati cotidiene, necesitand masuri protective in sprijinul recuperarii, integrarii si incluziunii sociale.

Conform art. 35 din Legii nr. 448/2006, copilul cu handicap grav si persoana adulta cu handicap grav are dreptul la un asistent personal, in baza evaluarii sociopsihomedicale.

Asistentul personal al persoanei cu handicap grav este persoana care supravegheaza, acorda asistenta si ingrijire copilului sau adultului cu handicap grav, pe baza planului de recuperare pentru copilul cu handicap, respectiv a planului individual de servicii al persoanei adulte cu handicap.

Pe perioada ingrijirii si protectiei persoanei cu handicap grav, pe baza contractului individual de munca incheiat cu primaria de  domiciliul sau resedinta a persoanei cu handicap grav, asistentul personal are urmatoarele drepturi:

- salariu stabilit potrivit prevederilor legale in vigoae;

- program de lucru care sa nu depaseasca in medie 8 ore pe zi si 40 de ore pe saptamana;

- concediu anual de odihna, potrivit dispozitiilor legale aplicabile personalului incadrat in institutii publice.

Parintii, sau dupa caz, reprezentantii legali ai copilului cu handicap grav, persoana sau familia care a primit in plasament un copil cu handicap grav, adultii cu handicap grav ori reprezentantii legali ai acestora, cu exceptia celor cu handicap vizual, reprezentantii legali ai copilului cu handicap grav, pot opta intre asistent personal si primirea unei indemnizatii lunare.

Plata indemnizatiei lunare se asigura de primariile in a caror raza teritoriala isi are domiciliul sau resedinta persoana cu handicap grav si se face pe perioada valabilitatii certificatului de incadrare in grad de handicap.

Dinamica angajarii asistentilor personali in semestrul I al anului 2026 se prezinta dupa cum urmeaza:

	Luna an 2026
	Număr asistenți personali în ultima zi a lunii
	Motivele scăderii/creșterii numărului de asistenți personali

	Ianuarie
	13
	Preluati din semestrul II 2025

	Februarie
	13
	-

	Martie
	14
	A fost angajata in functia dev asistent personal d-na Cercea Pena pentru mama ei Turcanu Frasina -

	Aprilie
	14
	-

	Mai
	14
	-

	Iunie
	14
	-


Dinamica acordării indemnizațiilor de handicap grav cu asistent personal în semestrul I al anului 2026 se prezintă astfel :

	Luna/ an /2025
	Număr indemnizații în ultima zi a lunii
	Motivele scăderii/creșterii numărului de indemnizații

	Ianuarie
	67
	Populație îmbătrânită și foarte  mulți bolnavi.

	Februarie
	68
	

	Martie
	71
	

	Aprilie
	70
	

	Mai
	71
	

	Iunie
	69
	


La sfarșitul semestrului I al anului 2026, la nivelul Primăriei Comunei Vetrisoaia,  sunt angajați cu contract individual de munca un numar de 14 asistenți personali, din care 1 angajat pentru copil minor si 13 de angajați pentru persoane adulte.
De asemenea, la sfârșitul semestrului I al anului 2026 sunt in plată 69 de indemnizații pentru persoane cu handicap grav.

Suma totală plătită pentru salariile asistenților personali si indemnizații pentru semestrul I al anului 2026 sunt:

· pentru plata asistenților personali 406.337 lei brut.

· pentru plata indemnizatiilor lunare de handicap 1.285.945 lei brut.

Referitor la modul in care se respectă dreptul la concediul anual de odihnă cuvenit asistentului personal, acesta a fost acordat in baza programării anuale și a cererilor depuse de către asistenții personali. Pe durata concediului asistentului personal s-a platit persoanei cu handicap grav (persoanei asistate) indemnizația prevazută la art. 43 alin.(1) din Legea nr. 448/2006 rep., intrucât nu exista posibilitatea angajarii unui inlocuitor al asistentului personal pe durata concediului de odihnă sau găzduirea intr-un centru de tip respiro (in conformitate cu prevederilie art. 37 alin. (2) si (3) din lege).

Verificările privind activitatea asistenților personali, efectuate de către personalul din cadrul compartimentului de asistență socială al Primăriei Vetrisoaia, au vizat urmatoarele aspecte:

- modul in care sunt indeplinite obligațiile contractuale de către asistentul personal;

- evaluarea socială atât a asistentului personal cat și a persoanei cu handicap grav, in vederea identificării nevoilor principale ale persoanei cu handicap legate de starea sa psiho-socială;

- problemele cu care se confruntă asistenții personali in desfăsurarea concretă a activității lor;

- satisfacția bolnavilor in raport cu serviciile oferite de asistenții personali privind ingrijirea si supravegherea acordată;

Controalele se efectueaza periodic, trimestrial, semestrial sau ori de cate ori se impune, în semestrul II al anului 2025 intocmindu-se un numar de 13 rapoarte de monitorizare, iar pentru copii se face  raportul de monitorizare împreună cu factorii de mediu.  Toate controalele se efectuează inopinat.

În urma acestor verificări s-au constatat următoarele:

- sunt indeplinite corespunzător obligațiile din contractual individual de muncă si cele prevăzute de dispozițiile legale privind protecția si promovarea drepturilor persoanei cu handicap;

- este asigurată ingrijirea primară, alimentația, hrănirea bolnavului, supravegherea stării de sănătate, respectarea drepturilor persoanei cu handicap.

            În urma controalelor efectuate nu s-au constatat probleme deosebite in activitatea asistenților personali, care să conducă la inlocuirea lor, însă personalul din cadrul compartimentul de asistență socială va monitoriza  indeaproape situația tuturor bolnavilor incadrați in grad de handicap grav, cu asistent personal pentru ca angajatul să nu manifeste indiferență  fata de dizabilitatea persoanei cu handicap. Se impune să amintim faptul că, cererea pentru angajarea de asistenți personali pentru persoanele incadrate în grad de handicap ”grav, cu asistent personal” este în continuă creștere.

    
În concluzie, apreciem ca activitatea asistentilor personali angajati ai Primariei comunei Vetrisoaia, din semestrul I al anului 2026, s-a desfasurat in bune conditii si cu respectarea drepturilor si obligatiilor asistentului personal si a drepturilor persoanelor cu handicap, prevazute de legislatia in vigoare.

       PRIMAR,

STINGA CORNELIU



             Avizat pentru legalitate


            




Secretar general al comunei Vetrisoaia







            DARIE IONELA STELUTA 

